ЦIыхубэр дэзыхьэххэр
Лэскэн районым щэнхабзэмкIэ и лэжьакIуэхэм 2013 гъэм Iуэху купщIафIэхэр ирагъэкIуэкIащ. ЩIыпIэ администрацэм щэнхабзэмкIэ и къудамэм и унафэщI Зыхьэ Маритэ зэрыжиIэмкIэ, щэнхабзэм и IэнатIэхэм щызэфIах лэжьыгъэм щIалэгъуалэр нэмысыфIэ зыщI, хэкупсэу къэзыгъэхъу мыхьэнэ иIэщ.
Къыхэгъэщыпхъэщ, Лэскэн районым и къуажэхэм дэт щэнхабзэмкIэ унэхэм гупжьей 92-рэ зэрыщылажьэр, цIыху 2500-рэ абыхэм зэрекIуалIэр.
«ЦIыхубэ» цIэ лъапIэр хуагъэфэщащ къафэмрэ уэрэдымкIэ «Анзорей» ансамблым, «Ийнар», «Бикар» гупхэм, районым ЩэнхабзэмкIэ и унэм театрымкIэ и лэжьакIуэхэм.
ГУIЭТЫЖ Залинэ.
